kardosdrur/scandi-wiki huggingface dataset:
Babur

Babur (også Babar eller Baber, oversat både som "Tigeren" og "Leoparden") (egl. Zahir-ud-din Mhuhammed), 14. februar 1483-26. december 1530 var indisk stormogul 1526-1530 og grundlægger af Mogulriget.

Babur som var efterkommer af Timur Lenk, var oprindelig hersker i fyrstendømmet Ferghana i det senere Usbekistan, men blev som mindreårig fordrevet fra landet og førte derefter kampe i området for at finde nye erobringer. 1504 erobrede han Kabul som gennem tyve år var hans magtbase og bragte ham ind i indisk magtpolitik.

1526 foretog han et fremstød mod Delhi-sultanatet som gjorde ham til herre over Nordindien. Hans hær slog først modstanderne ved Panipat 21. april 1526 og året efter ved Khanwa (Khanua), hovedsagelig takket være anvendelse af ildvåben og rytteri, og dermed grundlagdes mogulernes indiske herredømme bl.a. over Delhi. Det lykkedes ham dog ikke at skabe en fast administration før sin tidlige død.

Babur regnedes for en betydelig militær begavelse med intellektuelle interesser. Han har skrevet en interessant selvbiografi, hvori han, subjektivt, beskriver sin karriere og politiske synspunkter.

Kilder og litteratur 

 The Babur-nama. Memoirs of Babur, Prince and Emperor Translated, Edited and annotated by Wheeler M. Thackston (New York) 2002 (Baburs selvbiografi).
 Rudi Thomsen: Stormogulernes Indien, København 1989.

Personer fra Indien
Stormoguler
Humayun

Humayun (dvs. den lykkelige), (egl. Nazir-ud-din) (6. marts 1508 – 22. februar 1556) var indisk stormogul 1530-1539 og 1555-1556.

Humayun, der var stormogulen Baburs ældste søn, overtog regeringen efter dennes død. Han omtales som intellektuelt interesseret, men politisk uerfaren og desuden narkoman, samt svag over for sine brødre. I løbet af sin regering måtte han dels kæmpe mod afghanske nabofyrster der søgte at fordrive mogulerne fra Nordindien, dels imod sine oprørske brødre som gang faldt ham i ryggen. 1539 blev han fordrevet af fyrsten Sher Khan som overtog hele riget, mens han selv flygtede til Persien (Iran). 

I sine eksilår måtte Humayun atter kæmpe imod sine brødre, som det dog lykkedes ham at nedkæmpe, hvorefter hans politiske stilling styrkedes. Da afghanernes herredømme i Nordindien blev svækket af indre strid, generobrede han 1555 området og blev atter stormogul. Han døde allerede året efter ved et ulykkestilfælde, men sønnen Akbar sikrede mogulernes herredømme.

Litteratur 
 Rudi Thomsen: Stormogulernes Indien, København 1989

Eksterne henvisninger 

Personer fra Indien
Stormoguler
Se og Hør

Se og Hør er et dansk ugeblad, der udgives af forlagskoncernen Aller Media. Indholdet har fra begyndelsen været præget af underholdningsbegivenheder og de kendte fra især medieverdenen, herunder privatlivs- og sladderstof.

Se og Hør udkom første gang i 1940 under navnet Det Ny Radioblad. I 1953 skiftede bladet navn til Se og Hør. Bladet begyndte nemlig at bringe udsendelsesoversigter fra det nystartede store medie, fjernsynet. Se og Hør var tidligere det største billedugeblad på det danske marked. I sin storhedsperiode op igennem 1980'erne og begyndelsen af 1990'erne solgte Se og Hør op mod 350.000 eksemplarer hver uge under ledelse af daværende chefredaktør Mogens E. Pedersen.

I 2014 kom det til offentlighedens kendskab, at Se og Hør havde betalt en IBM-systemoperatør, som arbejdede hos PBS/Nets, for at have udleveret kreditkortoplysninger om offentligt kendte danskere i perioden 2008-2012. Oplysningerne blev anvendt til artikler i Se og Hør.

Chefredaktører 
Kim Henningsen tiltrådte i juni 2009 som chefredaktør for Se og Hør. Han overtog posten efter Henrik Qvortrup, som i november 2008 forlod jobbet for at blive politisk redaktør på TV2. Henningsen fratrådte sin stilling i 2013 og blev afløst af Niels Pinborg.

Oplagstal 
Oplagstalene er ifølge Dansk Oplagskontrol

I perioden 2009-14 er Se og Hørs oplag faldet så meget, at ugebladet placerer sig under 100.000 solgte eksemplarer pr. uge.

Læsertal (udvalgte år) 

Fra 2. halvår 2016 til 2. halvår 2017 mistede ugebladet 11 procent af læserne.

Se og Hør har mistet 52 % af sine læsere i perioden 2010 - 2018.

Beskyldninger om lovovertrædelser 

Den 29. april 2014 udgav forlaget Bogkompagniet romanen Livet, det forbandede skrevet af den tidligere Se og Hør-journalist Ken B. Rasmussen. I romanen beskrives et ugeblad "Set og Hørt", der minder en del om Se og Hør, ligesom det beskrives, hvorledes "Set og Hørt" benytter sig af ulovligt indkøbte oplysninger om kendtes brug af kreditkort. Dagbladet B.T. skrev i en række artikler, at oplysningerne om indkøb af sådanne kreditkortoplysninger også foregik på Se og Hør i en flereårig periode, hvorfor udgivelsen af romanen rejste en mediestorm. Aller Press og Se og Hør har benægtet at være bekendt med en sådan praksis i Se og Hør.

Referencer

Eksterne henvisninger 

 Se og Hørs hjemmeside

Tidsskrifter fra Danmark
Aller Media
Etableret i 1939
Sankt Stefan

Stefanus (,  eller Sankt Stefan, død ca. 35 e.Kr.) var en kristen diakon, helgen og den første kristne martyr. Han nævnes i Apostlenes Gerninger 6,1-8,3.
Hans helgendag er 26. december, Sankt Stefans Dag (2. juledag).

Stefanus var én af apostlenes første hjælpere og var diakon, der drog særlig omsorg for enker og fattige.

Foruden ... tjenesten ved bordene (ApG 6,2) ... gjorde Stefanus store undere og tegn blandt folket. (ApG 6,8). Derfor pådrog han sig nogle græske jøders vrede, og enden på det blev, at blev han dømt af det jødiske råd og stenet til døde, mens han bad for sine mordere: Herre, tilregn dem ikke denne synd! (ApG 7,54-60).. Én af dem, som var med til at stene Stefanus, var Saulus, den senere Paulus
 
Sankt Stefan er skytshelgen for heste, kuske, stalddrenge og desuden for stenhuggere, skræddere, vævere og tømrere. Han anråbes ved besættelse, hovedpine og for en salig død.

Folkelige traditioner 
I nordisk tradition er Sankt Stefan blevet forbundet med heste ud fra en folkelig forestilling om, at han havde været stalddreng hos Herodes. Her havde han som den første set Betlehemsstjernen, da han skulle vande kongens heste. Denne folkelige forestilling om Stefan Stalddreng gav sig udslag i forskellige heste-traditioner på hans dag. Fx væddeløb, som blev holdt på landet i Sverige. 
 
Også i dansk folketradition findes Stefan: i folkevisen "En jomfru ren oprunden er", hvor et af versene omtaler, at han opdager stjernen og underretter Herodes. Der kendes også en folketrosforestilling, om det vigtige i at drive hestene til vanding så tidligt, at de kan "drikke fedt" af vandet. Man forestillede sig, at vandet var nærende Sankt Stefans dags morgen.

I Jylland har man op til nutiden haft traditioner for at lave særlige staldrelaterede løjer på Sankt Stefans dag. Man stod tidligt op og sneg sig ind og mugede ud i naboen stald. Om aftenen lavede man løjer ved at stjæle møgbører, lægge fælder i form af møg op ad døre og i øvrigt stjæle løsøre som havelåger etc. I ældre tid var der forlovelses- og bryllupsridt til kirken. Myten om Stefan Stalddreng har ikke belæg i Bibelen. Derimod er det nok et kristent alibi for at fortsætte meget gamle hedenske hestefester 2. juledag til frugtbarhedsguden Frejs ære.

Noter

Eksterne henvisninger 

Helgener
Personer i Det Nye Testamente
Asthenosfære

Asthenosfæren (:asthéneia for afkræftet, svækket og sphaîra for kugle) er den mellemste del af Jordens kappe og underligger lithosfæren. Fra 100 til 350 km dybde ligger asthenosfæren, der er varm, blød og plastisk. I nogle dybder er den op til 15% opsmeltet. Dette er glidelaget, som de tektoniske plader bevæger sig på.

Kilder 
 Brian J. Skinner & Stephen C. Porter, Physical Geology, 1987, John Wiley & Sons, 

Pladetektonik
Siemens Gamesa

Siemens Gamesa Renewable Energy S.A. (tidligere Gamesa Corporación Tecnológica S.A.) er en spansk - tysk producent af vindmøller, samt onshore og offshore services. Det er verdens næststørste producent af vindmøller.
Virksomheden er notabel for sin SG 14.0-222 vindturbine, den største variant på Siemens D7-platformen. Den største aktionær i Siemens Gamesa er Siemens Energy, der ejer 67 % af aktierne.

Noter 

Fremstillingsvirksomheder fra Spanien
Etableret i 1976
Vindturbineproducenter
Alpemandstro

 
Alpemandstro (Eryngium alpinum), også skrevet Alpe-Mandstro, er en staude med en åben, stivgrenet vækst. Ved jorden ses nogle få grund­blade, som er bredt ægformede og grågrønne med tandet rand. Planten er velegnet til tørrede buketter.

Beskrivelse 
Stænglerne er glatte, blågrønne og furede. Bladene er modsatte, hjerteformede og glatte med tandet og tornet rand. Over- og undersiderne er lyst grågrønne, bortset fra høj­bladene, som er lyseblå. Blomsterne sidder samlet i tætte, tøndefor­mede blom­sterstande. De enkelte blomster er bittesmå og blåligt-hvide, men både standen og højbladene under den er klart blå. Frøene modner godt og 
spirer villigt under egnede forhold.

Rodnettet består af en kraftig, dybtgående, kødfuld pælerod, som bærer enkelte siderødder. Når planten kommer i god vækst, kan den blive tilbøjelig til at danne udløbere. 

Højde x bredde og årlig tilvækst: 0,6 x 0,6 m (60 x 60 cm/år).

Hjemsted 
Alpemandstro er udbredt på kalkbund med humusrig overjord i høje enge (ovenfor skovgrænsen) mange steder i Alperne, hvor den vokser på fugtig, men veldrænet og gruset jord sammen med bl.a. engblomme, hvid foldblad, kranskonval, skovstorkenæb, ulvestormhat, ægte stormhat og østrigsk gemserod.

Flerårige urter
Haveplanter
Blå blomster
Odden

Odden har flere betydninger:
 Odden (Sydfynske Øhav) – er en ø i Drejø Sogn, Svendborg Kommune
 Odden (Middelfart Sogn) – en bebyggelse i Middelfart Sogn, Middelfart Kommune
 Odden (Odden Sogn) – en bebyggelse i Odden Sogn, Odsherred Kommune
 Odden (Vigsnæs Sogn) – et areal i Vigsnæs Sogn, Guldborgsund Kommune
 Odden (hovedgård) – en gård i Mygdal Sogn, Hjørring Kommune

 Se også
 Sjællands Odde – et punkt på Vestsjælland
 Odden Sogn – et sogn på Sjællands Odde i Odsherred Kommune
 Odden Færgehavn – en færgehavn på Sjællands Odde
Rauli

 
Rauli (Nothofagus alpina) er et stort, løvfældende træ med en opret og slank, senere dog mere kegleagtig vækstform. Gamle træer får en kuplet, uregelmæssig krone. Stammen er gennemgående, og hovedgrenene er opstigende. Træet giver gavntømmer i sit hjemland, Chile, hvor det kan blive op til 450 år gammelt.

Beskrivelse 
Barken er først grågrøn og fyldt med barkporer. Senere bliver den først lysebrun og efterhånden gråbrun med mange vandrette bånd af korkporer. Med tiden dannes der buler i barken, hvor der samler sig et harpikslignende sekret. Gamle grene og stammer får en grå, opsprækkende bark med rektangulære plader. Knopperne sidder spredt, og de er lysebrune, spidse og slanke. 

Bladene er smalt ægformede med fint savtakket rand og talrige, forsænkede ribber. Oversiden er klart grøn, mens undersiden ser lidt lysere ud på grund af fine hår langs ribberne. Høstfarverne er meget markante og spænder fra smørgul til klart rød. Blomstringen er uanselig, og frugterne modner ikke i Danmark.

Rodnettet er forholdsvis fladt, men meget veludviklet. 

Højde x bredde og årlig tilvækst: 20 x 2 m (50 x 10 cm/år, i ungdommen dog væsentligt mere!). Træet er blandt de højeste og kraftigste i hjemlandet, hvor de let opnår en højde på over 30 m.

Hjemsted 
Arten vokser i Chile mellem den 35. og den 41. sydlige breddegrad, dvs. mellem Curicó og Puerto Montt i 500-600 m højde på både hovedkæden og kystkæden af Andesbjergene (men op til 1000 m i den sydligste del af området). 

Arten findes også mellem den 39. og 40. sydlige breddegrad i Argentina på de steder, hvor bjergene ikke spærrer for nedbør. Her danner træet skov sammen med bl.a. Abetræ, Fitzroya, Hæk-Fuksia, Korsrod og Rød Eskallonia.

Note

Eksterne links 
 Nothofagus alpina 
 Manor House Arboretum: Raulí  

Træer
Haveplanter
Høstfarver
Sydbøg
Chiles flora
Open Source Days

Open Source Days (tidligere Linux98, Open Networks 99, LinuxForum 2000-2007) er den største Open Source-konference i Norden.

Open Source Days har været en årligt tilbagevendende begivenhed siden 1998, og den tiltrækker årligt mange besøgende. Konferencen ligger fredag og lørdag ved første weekend i marts. Konferencen har ikke været afholdt siden 2017; 2018-konferencen blev aflyst på grund af manglende sponsorer.

Hovedområderne er Linux, BSD, UNIX og Open Source.

I efteråret 2007 besluttede arrangørerne med Peter Aundal Toft i spidsen, at ændre konferencens navn fra LinuxForum til Open Source Days. Dette skete for at få strammet op om konferencen og give den et mere dækkende navn.

Berømtheder, som har medvirket 

 Bill Cheswick
 David Axmark
 Dr. Gene Spafford
 Greg Mancusi-Ungaro
 Jon "Maddog" Hall
 Juergen Geck
 Kalle Dalheimer
 Dr. Karl-Heinz Strassemeyer
 Matt Welsh
 Matthias Ettrich
 Miguel de Icaza
 Poul-Henning Kamp
 Wichert Akkerman

Kilder/referencer

Ekstern henvisninger 
 Open Source Days officielle website. 

Linux konferencer
SME Server

SME Server er en serverorienteret linuxdistribution, der primært henvender sig til små og mellemstore virksomheder (heraf navnet der er en forkortelse af Small and Medium sized Enterprise Server). SME Server kan med fordel benyttes af private.

SME Server kan installeres og konfigureres på mindre end et kvarter, hvorefter man har en Windowskompatibel filserver, samt web-, e-mail-, ftpserver, VPN, gateway, proxyfiltrering, antivirus, spamfilter og meget mere.

Den mest trivielle konfiguration, så som administrering af brugere, domæner med videre, foregår via et webinterface. Dette betyder at man som udgangspunkt skal administrere sin server fra en anden maskine, gennem en browser.

Med version 8 og opefter droppes support for i586 da SME er bygget på CentOS der har foretaget dette valg.
Skal man tro http://smolt.contribs.org/stats.html er der per '20 Thu Jan 22 09:27:46 2009' blot 38 af næsten 20.000 servere online der benytter i586.

SME-distributionen var tideligere kendt som E-Smith.

Eksterne henvisninger 
SME Servers officielle wiki-baserede side. Her kan man også finde bug-trackeren og fora

Linuxdistributioner
Små og mellemstore virksomheder

Små og mellemstore virksomheder (SMV) er af EU defineret sådan, at en virksomhed tilhører kategorien "små", hvis der er under 50 ansatte, og en årlig omsætning eller en samlet årlig balance på ikke over 10 mio. EUR. En virksomhed tilhører kategorien "mellemstor", hvis der er 50 eller flere men under 250 ansatte og en årlig omsætning på ikke over 50 mio. EUR eller en årlig samlet balance på ikke over 43 mio. EUR.

Som en del af Lissabon-processen vil EU have særligt fokus på de små og mellemstore virksomheder.

Da langt de fleste danske virksomheder vil kvalificeres som SMV'er, anvendes til tider i Danmark andre definitioner på en SMV. Håndværksrådet vurderer alene virksomhederne ud fra antallet af ansatte, idet Håndværksrådet anser en "lille virksomhed" som en virksomhed med under 10 ansatte, og en mellemstor virksomhed som en virksomhed med under 100 ansatte. Danmarks Eksportråd definerer SMV'er som havende mindre end 100 ansatte og omsætning under 100 mio. kr.

Eksterne henvisninger 
 http://www.hvr.dk/ – Håndværksrådet: Organisation for små og mellemstore virksomheder.
 http://www.ebst.dk/smvpolitik  – EU's SMV-politik.
 http://europa.eu/scadplus/leg/da/lvb/n26026.htm – Den Europæiske Unions Tidende L 124 af 20.5.2003.

Noter 

Erhvervsliv
Virksomheder
UT1

UT1 betyder "earth rotation time-of-day". Altså – hvad er klokken målt som en brøkdel af jordens daglige omdrejning. 

UT1 tid skal ses i forhold til International Atomtid TAI (Temps Atomique International), Altså – hvad er klokken målt med et atomur.

Se også 
 skudsekund

Eksterne henvisninger 
 Extrapolations of the difference ( TI – UT1 ) (på engelsk)

Tidsbestemmelse
Øje for øje

Øje for øje er John Grishams debutroman fra 1989. 

Den handler om en ung sort pige, der  bliver voldtaget af to hvide mænd i en by nær det raceadskilte Memphis i USA.

Efter anholdelsen af de to hvide mænd, skyder pigens far dem udenfor retssalen.

Bogen handler om retsforfølgelsen af faren der tog loven i sin egen hånd for at hævne sig på sin datters voldtægtsmænd, der på grund af deres hudfarve ellers var sluppet meget let for straf.

Bogen er filmatiseret i 1996 af Joel Schmacher med Samuel L. Jackson, Matthew McConaughey og Sandra Bullock i hovedrollerne.

Romaner fra USA
Litteratur i 1989
Kfar Malal

Kfar Malal er en by i Israel. Den er fødestedet for Israels premierminister fra 2001-2006, Ariel Sharon.

Noter

Eksterne henvisninger 

Byer i Israel
Jeppe på bjerget (film)

Jeppe på bjerget er en dansk film fra 1981, instrueret af Kaspar Rostrup efter et manuskript skrevet af ham selv og Henning Bahs, baseret på skuespillet Jeppe på bjerget af Ludvig Holberg.

Medvirkende 
Buster Larsen
Else Benedikte Madsen
Henning Jensen
Kurt Ravn
Benny Poulsen
Axel Strøbye
Arthur Jensen
Claus Ryskjær
Claus Nissen
Ole Ishøy
Ove Verner Hansen
Poul Thomsen
Eddie Karnil
William Kisum
Torben Zeller
Margrethe Koytu
Søren Steen
Paul Barfoed Møller

Eksterne henvisninger 
 

Jeppe på Bjerget
Film baseret på skuespil
Danske film fra 1981
Tro, håb og kærlighed

Tro, håb og kærlighed (international titel Twist and shout) er en dansk film fra 1984, instrueret af Bille August efter Bjarne Reuters roman Når snerlen blomstrer.
Filmen er en efterfølger til Zappa fra 1983.

Handling 
Ungdomsfilm der foregår i begyndelsen af tresserne. Bjørn som man mødte i "Zappa" (1983) er nu sytten år og presses af omgivelserne til at forlove sig med Kirsten der kommer fra et velhavende hjem. Han forelsker sig imidlertid voldsomt i den smukke Anna men mister hende efter at hun er blevet gravid og har fået en illegal abort. Samtidigt følger man Bjørns ven den generte Erik. Eriks mor er alvorligt psykisk syg men dette skjules for omverdenen af den autoritære far. Der skal en dramatisk hændelse til før Erik er i stand til at bryde faderens tyranni.

Medvirkende
Adam Tønsberg 
Camilla Søeberg 
Lars Simonsen 
Ulrikke Juul Bondo 
Thomas Nielsen Henning 
Lone Lindorff
Arne Hansen 
Bent Mejding
Aase Hansen (skuespiller) 
Malene Schwartz 
Troels Munk 
Helle Spanggaard 
Kurt Ravn 
Grethe Mogensen 
Elga Olga Svendsen 
Willy Jacobsen 
Ingelise Ullner 
Bent Biran 
Jytte Strandberg 
Nina Christoffersen 
Finn Gimlinge
Rudolf Brink
Thyge Andersen
Poul Lundvad
Ole Borg
Per Mogensen
Fritze Hedemann

Referencer

Eksterne henvisninger 
 

Danske film fra 1984
Film instrueret af Bille August
Film baseret på værker af Bjarne Reuter
Gull-Maj Norin

Gull-Maj Norin (20. april 1913 i Helsingborg – 27. november 1997) var en dansk skuespillerinde, blandt andet kendt for hovedrollen som den formodede seriemorder i Mordets melodi, der har klassikerstatus som den første danske gyserfilm.

Hun kom til Danmark fra Sverige som tiårig og blev i 1930'erne og 1940'erne brugt meget i dansk og svensk teater og film. Hun indgik i 1940 ægteskab med instruktøren Søren Melson.

Norin trak sig i 1947 mere eller mindre tilbage fra det offentlige liv. Hun ligger begravet på Mariebjerg Kirkegård i Gentofte.

Filmografi 
 Odds 777 – 1932
 Fredløs – 1935
 Det begyndte ombord – 1937
 De tre, måske fire – 1939
 Nordhavets mænd – 1939
 Wienerbarnet – 1941
 Alle mand på dæk – 1942
 En herre i kjole og hvidt – 1942
 Tante Cramers testamente – 1942
 Et skud før midnat – 1942
 Ballade i Nyhavn – 1942
 Drama på slottet – 1943
 Mordets melodi – 1944
 I går og i morgen – 1945
 Så mødes vi hos Tove – 1946
 Mani – 1947

Referencer

Eksterne henvisninger 
 

Skuespillere fra Danmark
Personer fra Helsingborg
Opdagelsen af Amerika

Opdagelsen af Amerika blev officielt tilskrevet den italienskfødte spanier Christoffer Columbus, der opdagede Amerika i 1492, da hans flagskib (Santa María) stødte på land. Columbus gik i land på en af de mange øer i Vestindien (som han kaldte det, på grund af hans fulde tro på, at det var den vestlige søvej til Indien, han havde fundet).

Columbus' opdagelse førte i årene derefter til europæisk kolonialisering af Nord- og Sydamerika.

Oprindelig opdagelse 
Det antages, at Amerika var det sidste kontinent (bortset fra Antarktis), der blev kolonialiseret af mennesker. De første mennesker på kontinentet kom fra Sibirien, da faldende vandstand i verdenshavene mellem 50.000 og 17.000 år siden muliggjorde vandring fra Sibirien til den nordøstlige del af Nordamerika i det område, der i dag udgør Alaska. I forbindelse med senere klimaforandringer kunne menneskene senere sprede sig ind i det nuværende Canada og længere sydpå.

Norrøn opdagelse og kolonisering 
De islandske sagaer indeholder flere beretninger om, at vikingen Leif den Lykkelige eller hans far Erik den Røde fandt vej til et nyt land, Vinland, der antages at være et område i Nordamerika. Der blev i 1960 fundet spor efter en norrøn bosættelse i L'Anse aux Meadows i Nordamerika, og i dag anses det for dokumenteret, at der i Nordamerika var mere eller mindre permanente norrøne bosættelser i Amerika. De norrøne bosættelser blev imidlertid forladt og efterlod ikke andet end arkæologiske spor og omtale i de islandske sagaer.

Referencer

Se ogå 
 Nordboernes kolonisering af Nordamerika
 Vinlandskortet
 Amerikas oprindelige befolkning

Eksterne henvisninger 

Kolonihistorie
1-faset asynkron motor

1 faset induktionsmotor med driftkondensator. Består af to poler og derfor en fase. 
Den fremstilles med lav inertimoment og dermed en kort start og stoptid.

Elektromotorer
Donut

En doughnut (eller forenklet; donut ) er en sukker- og fedtholdig kage/snack, som er rund og ofte med et hul i midten. Dejen er en pandekagedejsagtig beignetdej, oftest af hvedemel, der er tilsat bagepulver som hævemiddel. Dejen formes til sin karakteristiske ringform, før den friteres i olie eller fedt. Der er ofte overtrukket med glasur, sukker, eller flormelis og indeholder også ofte smagsgivere som tørrede frugter, kakao eller chokoladestykker. De fås desuden fyldt med syltetøj eller marmelade, hvorved de opnår en stor lighed med berlinere.
Doughnuts er særligt udbredt i USA.

Historie 

Doughnuts forbindes ofte med USA, men kager af friturestegt dej kendes i realiteten fra hele verden, dog stammer donutten fra Østeuropa, hvorfra indvandrere medbragte opskriften til USA i det sene 1800-tal.

Kendte donutforhandlere

Australien 
 DCM's
 Donut King
 Krispy Kreme
 Puffin Fresh

Canada 
 Coffee Time
 Country Style
 Donut Diner
Tim Hortons
 Dunkin' Donuts
 Robin's Donuts
 Baker's Dozen
 Krispy Kreme

Danmark 
 7-Eleven
 Dunkin' Donuts
 The Donut Shop
 Donutshoppen
 La Donuteria

Filippinerne 
 Go Nuts Donuts
 Mister Donut
 Dunkin' Donuts
 Country Style
 Krispy Kreme
 Hot Loops Donuts
 Donut King
 Lil' Orbits Mini Donuts

Finland 
 Arnolds

Japan 
 Mister Donut

New Zealand 
 Dunkin' Donuts
 Donut King

Schweiz 
 Donatli

Storbritannien 
 Dinky Donuts
 Krispy Kreme

Sydafrika 
 Just Donuts

USA 
 Buckeye Donuts (Ohio)
 Donut Time (Californie)
 Shipley Donuts
 Dunkin' Donuts
 Krispy Kreme
 Tim Hortons
 LaMar's Donuts – Midwest
 Winchell's Donuts
 Bess Eaton
 Yum-Yum Donuts
 Southern Maid
 The Whole Donut
 Happy Donuts
 Honey Dew Donuts – A New England chain, operating about 175 stores.
 Tom's Donuts (Indiana/Michigan)
 Donut Connection (New York)
 Dutch Girl Donut Co. (Detroit, Mi)
 DK's Donuts

Østrig 
 Batriks Donuts

Se også 

 Bagel
 Torus

Kager